Amtawinak phuqhapxañapatakix jak'at uñch'ukita, sawayapxiwa
El Alto markanx jichhurux jak'at uñch'ukiwinakampiw sarantawayapxi, ukasti transporte público uksankirinakax COVID 19 usut jark'aqasiñatak amtawinak phuqhayapxañapataki, sasaw yatiyawayapxi.
Aka urunakanx El Alto markanx transporte público uksankirinakax irnaqawinakampix phuqhapxiwa. Ukampis coronavirus usut jark'aqasiñ amtawinakampiw phuqhatañapa jan uka ñanqha usux piyatataskañapataki, sawayapxiwa.
Jichhax uka phuqhatañapatakix jak'at uñch'ukiwinakampiw jichhurux irnaqat utjawayi, sasaw El Alto markan irpirinakax yatiyawayapxi. Ukatx sawayapxiwa, jichhurutaw sapa patakatx phisqha tunka autunaka irnaqxapxatapa, jan markachirinakax nayrir urunakham t'aqhisipxañapataki.
ayr_Latn ayr_Latn ayr_Latn ayr_Latn